laion/Wikipedia-Exotic huggingface dataset:
রবার্ট গ্লিসন

রবার্ট অ্যান্থনি গ্লিসন (ইংরেজি: Robert Gleeson; জন্ম: ৬ ডিসেম্বর, ১৮৭৩ - মৃত্যু: ২৭ সেপ্টেম্বর, ১৯১৯) কেপ প্রদেশের পোর্ট এলিজাবেথ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯৬ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স দলের প্রতিনিধিত্ব করেন। দলে তিনি মূলতঃ কার্যকরী ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন রবার্ট গ্লিসন। ১৮৯৩-৯৪ মৌসুম থেকে ১৯০৪-০৫ মৌসুম পর্যন্ত রবার্ট গ্লিসনের প্রথম-শ্রেণীর খেলোয়াড়ী জীবন চলমান ছিল। ১৮৯৪ সাল থেকে ১৯০৪ সাল পর্যন্ত রবার্ট গ্লিসনের প্রথম-শ্রেণীর খেলোয়াড়ী জীবন চলমান থাকলেও ১৮৯৭ থেকে ১৯০৩ সাল পর্যন্ত ছয় বছর খেলার জগৎ থেকে বিচ্ছিন্ন ছিলেন। ইস্টার্ন প্রভিন্সের পক্ষে খেলোয়াড়ী জীবনের প্রথম ছয় বছর বেশ কার্যকারিতা প্রকাশ করেন। এ পর্যায়ে মার্চ, ১৮৯৪ সালে কেপ টাউনে ট্রান্সভালের বিপক্ষে সর্বোচ্চ ৬৭ রান তুলেন। এরপর, মার্চ, ১৮৯৭ সালে জোহেন্সবার্গে নাটালের বিপক্ষে ব্যক্তিগত সর্বোচ্চ ৭১ রান সংগ্রহ করেছিলেন। এছাড়াও, এ সময়েই ব্যক্তিগত সেরা বোলিং পরিসংখ্যান ৪/৯ লাভ করেন। মার্চ, ১৮৯৪ সালে কেপ টাউনে গ্রিকুয়াল্যান্ড ওয়েস্ট দলের বিপক্ষে এ সাফল্য পান। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন রবার্ট গ্লিসন। ১৩ ফেব্রুয়ারি, ১৮৯৬ তারিখে পোর্ট এলিজাবেথে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। ১৮৯৫-৯৬ সালে লর্ড হকের নেতৃত্বে ইংল্যান্ড দল দক্ষিণ আফ্রিকা গমন করে। পোর্ট এলিজাবেথের সেন্ট জর্জেস পার্কে সিরিজের প্রথম টেস্ট খেলার জন্যে তিনি মনোনীত হন। প্রথম ইনিংসে মাত্র ৩ ও দ্বিতীয় ইনিংসে অপরাজিত এক রান তুলেছিলেন। পাশাপাশি দুইটি ক্যাচ তালুবন্দী করেছিলেন রবার্ট গ্লিসন। খেলায় তার অবদান আশাব্যঞ্জক না হওয়ায় সিরিজের বাদ-বাকী খেলাগুলোয় তাকে আর রাখা হয়নি। তুলনামূলকভাবে স্বল্পকালীন জীবন অতিবাহিত করেন। ২৭ সেপ্টেম্বর, ১৯১৯ তারিখে ৪৫ বছর বয়সে কেপ প্রদেশের পোর্ট এলিজাবেথ এলাকায় রবার্ট গ্লিসনের দেহাবসান ঘটে। ১৯১৯ সালে তার মৃত্যু নথিবিহীন অবস্থায় ছিল। তার মৃত্যুর বিষয়ে উইজডেনে কোন শোকসংবাদ প্রকাশ করা হয়নি। World Cricketers - A Biographical Dictionary by Christopher Martin-Jenkins published by Oxford University Press (1996) The Wisden Book of Test Cricket, Volume 1 (1877-1977) compiled and edited by Bill Frindall published by Headline Book Publishing (1995) Who's Who of Cricketers by Philip Bailey, Philip Thorn & Peter Wynne-Thomas published by Hamlyn (1993) চার্লস হাইম নিকোলাস থিউনিসেন ফ্রি স্টেট ক্রিকেট দল এক টেস্টের বিস্ময়কারী দক্ষিণ আফ্রিকান টেস্ট ক্রিকেটারদের তালিকা ইএসপিএনক্রিকইনফোতে রবার্ট গ্লিসন (ইংরেজি) ক্রিকেটআর্কাইভে রবার্ট গ্লিসন (সদস্যতা প্রয়োজনীয়) (ইংরেজি)
হুগো ইয়াং

হুগো ইয়াং (জন্ম: ১৩ অক্টোবর, ১৯৩৮ - মৃত্যু: ২২ সেপ্টেম্বর, ২০০৩) প্রয়াত ইংরেজ সাংবাদিক ও লেখক। দৈনিক গার্ডিয়ান পত্রিকার জন্যে লিখতেন। তিনি যুক্তরাজ্যের প্রধানমন্ত্রী মার্গারেট থ্যাচার-এর জীবনী লিখে সুনাম অর্জন করেন।
বরখা মদন

বরখা মদন হলেন একজন অভিনেত্রী, মডেল এবং চলচ্চিত্র প্রযোজক। তিনি তাঁর কর্মজীবনে হিন্দি ও পাঞ্জাবি ভাষার চলচ্চিত্রে অভিনয় করেছেন। তিনি বেশ কয়েকটি টেলিভিশন ধারাবাহিকে অভিনয় করার পাশাপাশি বেশ কয়েকটি টেলিভিশন অনুষ্ঠানে উপস্থাপনার দায়িত্বও পালন করেছেন। বৌদ্ধ মতাদর্শ দ্বারা প্রভাবিত হয়ে ২০১২ সালের নভেম্বর মাসে, তিনি বৌদ্ধ মঠবাসিনী হওয়ার জন্য নিজেকে প্রস্তুত করেছিলেন এবং নিজের নাম পরিবর্তন করে ভেন. গেয়াল্টেন স্যামটেন রেখেছিলেন। বরখা মদন ভারতের একটি পাঞ্জাবি পরিবারে জন্মগ্রহণ করেছিলেন। তিনি ১৯৯৪ সালের মিস ইন্ডিয়া প্রতিযোগিতায় বিজয়ী সুস্মিতা সেন এবং ঐশ্বর্যা রাইয়ের সাথে একজন চূড়ান্ত প্রতিযোগী হিসেবে ছিলেন। সেই বছর উক্ত প্রতিযোগিতায় অন্যান্য অংশগ্রহণকারীরা হলেন প্রিয়া গিল, শ্বেতা মেনন, জেসি রণধাওয়া এবং মানিনী দে। তিনি ১৯৯৪ সালে মালয়েশিয়ার কুয়ালালামপুরে অনুষ্ঠিত মিস ট্যুরিজম ইন্টারন্যাশনাল নামক প্রতিযোগিতার রানার-আপ হয়েছিলেন। তিনি একজন সফল মডেল হিসেবে ১৯৯৬ সালে মুক্তিপ্রাপ্ত বলিউড চলচ্চিত্র খিলাড়িয়ো কা খিলাড়ি-তে অভিনয়ের মাধ্যমে বড় পর্দায় অভিষেক করেন; এই চলচ্চিত্রে তিনি অক্ষয় কুমার ও রেখার মতো অভিনয়শিল্পীদের সাথে অভিনয় করেছেন। যদিও খিলাড়িয়ো কা খিলাড়ি তে তাঁর দুর্দান্ত অভিনয়ের পরে তিনি অনেক প্রস্তাব পেয়েছিলেন, কিন্তু বরখা বেছে বেছে কিছু চলচ্চিত্রে অভিনয় করেছেন। তিনি ইন্দো-ওলন্দাজ চলচ্চিত্র ড্রাইভিং মিস পামেন এর মাধ্যমেে বিদেশি ছবিতে প্রবেশ করেছিলেন। অতঃপর তিনি রাম গোপাল বর্মার ২০০৩ সালের ভৌতিক চলচ্চিত্র ভূত-এ অভিনয় করেছিলেন; যা তাঁর চলচ্চিত্র জীবনে এক নতুন মোড়ে নিয়ে আসে। এই চলচ্চিত্রটি সেই সময়ের এক জনপ্রিয় চলচ্চিত্রে পরিণত হয়। এই চলচ্চিত্রে তিনি ভূতের চরিত্রে অভিনয় করেছিলেন এবং তিনি তাঁর অভিনয়ের জন্য প্রশংসা অর্জন করেছিলেন। তিনি মেধাবী স্বাধীন চলচ্চিত্র নির্মাতাদের প্রচারের জন্য গোল্ডেন গেট এলএলসি নামে একটি প্রযোজনা এবং বিতরণ সংস্থা শুরু করেছিলেন। এটি তাঁর নেতৃত্বে সমালোচকদের দ্বারা প্রশংসিত চলচ্চিত্র, সোচ লো এবং সুরখাব প্রযোজনা করেছে। তিনি প্রায় ২০টি টেলিভিশন অনুষ্ঠানের কাজ করার মাধ্যমে টেলিভিশন জগতের একজন জনপ্রিয় চেহারায় পরিণত হয়েছিলেন। বরখা বৌদ্ধধর্মের মতাদর্শ দ্বারা অত্যন্ত প্রভাবিত হয়েছিলেন এবং তিনি দালাই লামার একজন অনুসারীতে পরিণত হয়েছিলেন। ২০১২ সালের নভেম্বরে, তিনি বৌদ্ধ সন্ন্যাসীতে পরিণত হওয়ার মন স্থির করেছিলেন। তিনি লামা জোপা রিনপোচের তত্ত্বাবধানে ৪ঠা নভেম্বর তারিখে সেরার জে মঠ থেকে তাঁর অধ্যাদেশ পেয়েছিলেন এবং নিজের নাম পরিবর্তন করে ভেন. গেয়াল্টেন স্যামটেন রাখেন। তিনি পরে মন্তব্য করেছিলেন যে, এটি তাঁর জীবনের সবচেয়ে গুরুত্বপূর্ণ এবং সঠিক সিদ্ধান্ত ছিল। "Barkha Madan: From Punjabi-Hindi film actress to a Buddhist nun!"। In.com (ইংরেজি ভাষায়)। ৭ মে ২০১৯। ৮ মে ২০১৯ তারিখে মূল থেকে আর্কাইভ করা। সংগ্রহের তারিখ ১১ অক্টোবর ২০১৯।  "ഗ്ലാമര്‍ റാണിയില്‍ നിന്ന് സന്യാസിനിയായി മാറിയ താരം"। manoramaonline। ৬ মে ২০১৫। সংগ্রহের তারিখ ৮ মে ২০১৫।  "About Us | Indian Entertainment Online"। Indianentertainment.info। ৩ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০১৩।  "Barkha Madan Bio from Mumbai, Maharashtra, India"। Funbaz.com। সংগ্রহের তারিখ ৫ সেপ্টেম্বর ২০১৩।  "The "Bollywood" Nun: An Indian Actress Takes Ordination Vows « Mandala Publications"। Mandala.fpmt.org। ৪ নভেম্বর ২০১২। ২ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০১৩।  ইন্টারনেট মুভি ডেটাবেজে বরখা মদন (ইংরেজি)
সিমা কেরমানি

সীমা কেরমানি বা কিরমানি (জন্ম ১৯৫১) একজন পাকিস্তানি সামাজিক কর্মী, তেহরিক-ই-নিসওয়ান প্রতিষ্ঠানের প্রতিষ্ঠাতা এবং ভরতনাট্যম নৃত্য বিশারদ। কেরমানি পাকিস্তানের রাওয়ালপিন্ডির একটি মধ্যবিত্ত শিক্ষিত পরিবারে জন্মগ্রহণ করেছিলেন। তিনি করাচির জেসাস অ্যান্ড মেরি কনভেন্টে পড়াশুনো করেছেন। তিনি কলা বিভাগে স্নাতক ডিগ্রি অর্জনের জন্য লন্ডনে গিয়েছিলেন এবং পরে তিনি পাকিস্তানে ফিরে আসেন। তিনি বুঝতে পেরেছিলেন যে পাকিস্তানি সমাজের মহিলারা সমাজে সাম্য অর্জন করতে সক্ষম হয় নি। তাই তিনি 'তেহরিক-ই-নিসওয়ান' (মহিলা আন্দোলন) নামে একটি আন্দোলন শুরু করেছিলেন। এটি একটি সাংস্কৃতিক সক্রিয় কর্মী দল, যারা থিয়েটার এবং পরিবেশন শিল্পের মাধ্যমকে ব্যবহার করে এবং অধিকার সম্পর্কিত বিষয়ে সচেতনতা আনতে চেষ্টা করে। কেরমানির পিতা পাকিস্তান সেনার একজন অবসরপ্রাপ্ত ব্রিগেডিয়ার ছিলেন এবং তিনি কেইএসসি করাচি বৈদ্যুতিক সরবরাহ কর্পোরেশনের চেয়ারম্যান। কেরমানির বাবাকে কর্মসূত্রে যেখানে যেখানে যেতে হয়েছে, কেরমানি সেখানকার কনভেন্ট স্কুলে তাঁর পড়াশোনা করেছেন। কেরমানি ১৯৬০-এর দশকের মাঝামাঝি সময়ে ভরতনাট্যম শিখতে শুরু করেছিলেন। কেরমানি ভারত সফরকালে অলোকা পানিকারের কাছে ওড়িশি এবং লীলা স্যামসনের কাছে ভরতনাট্যমের প্রশিক্ষণ নিয়েছিলেন। তিনি ১৯৮৪ সালে পাকিস্তানে প্রথম তাঁর একক নৃত্য প্রদর্শন করেছিলেন। তিনি করাচিতে থিয়েটার পরিচালক প্রসন্ন রামস্বামীর নির্দেশে থিয়েটার কর্মশালাও পরিচালনা করেন এবং করাচিতে তেহরিক-ই-নিসওয়ান নামক সাংস্কৃতিক সংগঠনের প্রধান হন। ২০১৭ সালে বর্বর সুলভ আত্মঘাতী হামলার পরে কেরমানি সেহওয়ান শরীফের মাজারে উপস্থিত হয়েছিল এবং ধামাল (একটি সুফি নৃত্যের রূপ) পরিবেশন করেছিলেন। তিনি আবেগপূর্ণ নৃত্যাভিনয় করেছিলেন এবং সংবাদ মাধ্যমকে বলেছিলেন যে কেউই গান এবং নাচ থামাতে পারবে না। তিনি লাহোরের ফয়েজ আমান মেলায় নৃত্য পরিবেশনা করেছিলেন যেখানে তিনি আসমা জাহাঙ্গীরকে শ্রদ্ধা জানিয়েছিলেন। তিনি বলেন, আমরা একে অপরকে ভালবাসার মাধ্যমে এবং একে অপরের সাথে ভালবাসার বার্তা ভাগ করে শান্তি, সম্প্রীতি এবং সাম্যতা আনতে পারি। জেনারেল জিয়ার শাসনকালে দেশে সামাজিক অবিচারের অবসান ঘটাতে লড়াইয়ের জন্য পাকিস্তানের অন্যতম ব্যক্তিত্ব সীমা কেরমানির জীবন ও কাজের ভিত্তিতে একটি তথ্যচিত্র তৈরি হয়েছে। এটির পরিচালক তৈমুর রহিম এবং সহ-প্রযোজক ওয়াহিদ আলী। এটির নাম উইথ বেলস অন হার ফিট। এটি এই শাস্ত্রীয় নৃত্যশিল্পীর অতীতের এক ঝলক এবং এর ছোট খণ্ডটি অনুপ্রেরণার চেয়ে কম কিছু নয়। "What went down at Aurat March 2019 in Karachi"। Something Haute (ইংরেজি ভাষায়)। ২০১৯-০৩-০৯। সংগ্রহের তারিখ ২০১৯-০৪-০৯।  "Arts Council hosts 4th Women's Peace Table Conference"। The Express Tribune (ইংরেজি ভাষায়)। ২০১৮-১০-২৯। সংগ্রহের তারিখ ২০১৯-০৪-০৯।  "Sheema Kermani"। সংগ্রহের তারিখ ২৫ মার্চ ২০২০।  Magsi, Mariam (২০১৬-০১-১২)। "I think Muslim men see my dancing as a challenge to them, says Sheema Kermani"। Images (ইংরেজি ভাষায়)। সংগ্রহের তারিখ ২০১৯-০৪-০৯।  Qamar, Saadia (৩ জুলাই ২০১১)। "Tehrik-e-Niswan: Passage to India"। The Express Tribune। সংগ্রহের তারিখ ৯ এপ্রিল ২০১৯।  "Sheema Kermani"। Wiki Peace Women। ১৭ জুন ২০১৮ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০২১।  "Sheema Kermani"। The Hindu।  Ali, Z (২১ ফেব্রুয়ারি ২০১৭)। "Nobody Can Stop Music & Dance: Sheema Kermani"। The Express Tribune)। সংগ্রহের তারিখ ৯ এপ্রিল ২০১৯।  "A documentary about Sheema Kermani won big at Montreal's South Asian Film Festival"। সংগ্রহের তারিখ ২৫ মার্চ ২০২০।
জন পিলজার

জন পিলজার (জন্ম ৯ই অক্টোবর, ১৯৩৯) লন্ডনভিত্তিক অস্ট্রেলীয় সাংবাদিক। পিলজার ১৯৬২ সাল থেকে লন্ডনে বাস করছেন। ভিয়েতনাম যুদ্ধের প্রতিনিধি হিসেবে শুরু থেকেই তিনি মার্কিন, অস্ট্রেলীয় ও ব্রিটিশ বৈদেশিক নীতির বিরুদ্ধে সমালোচনামুখর ছিলেন; যে বৈদেশিক নীতিকে তিনি সাম্রাজ্যবাদী এজেন্ডা বাস্তবায়নের বলে বিবেচনা করতেন। পিলজার তার দেশের আদিবাসী অস্ট্রেলীয়দের উপর আচরণের এবং প্রধান প্রচারমাধ্যমের প্রয়োগেরও সমালোচনা করতেন। ব্রিটিশ ছাপার প্রচারমাধ্যমে তিনি দীর্ঘদিন ডেইলি মিরর পত্রিকায় এবং পাক্ষিক নিউ স্টেটসম্যান ম্যাগাজিনের সাথে জড়িত ছিলেন। পিলজার দুবার ব্রিটেনের সেরা সাংবাদিকের পুরস্কার পেয়েছেন। তার ডকুমেন্টারি, আন্তর্জাতিকভাবে প্রদর্শিত, ব্রিটেন এবং সারাবিশ্বে পুরস্কৃত। এই সাংবাদিক অনেকগুলো সম্মানসূচক ডক্টরেট অর্জন করেছেন। Anthony Hayward, Breaking the Silence: The Television Reporting of John Pilger, London, Network, 2008, p. 3 (no ISBN, book contained within Heroes DVD, Region 2 boxset) Trisha Sertori "John Pilger: The Messenger", ওয়েব্যাক মেশিনে আর্কাইভকৃত ২৫ অক্টোবর ২০১২ তারিখে The Jakarta Post, 11 October 2012 Andrei S. Markovits and Jeff Weintraub, "Obama and the Progressives: A Curious Paradox", The Huffington Post, 28 May 2008 "Aboriginal squalor among Australia's 'dirtiest secrets' says expat", by Candace Sutton, The Australian, 1 March 2013 "BFI Screenonline: Pilger, John (1939-) Biography"। www.screenonline.org.uk।  Biography page, John Pilger's official website "Introduction to John Pilger", Robert Fisk website ওয়েব্যাক মেশিনে আর্কাইভকৃত ২০ আগস্ট ২০০৮ তারিখে Descriptive Writer of the Year (১৯৬৬) Reporter of the Year (১৯৬৭) Journalist of the Year (১৯৬৭) International Reporter of the Year (১৯৭০) News Reporter of the Year (১৯৭৪) Campaigning Journalist of the Year (১৯৭৭) Journalist of the Year (১৯৭৯) UN Media Peace Prize, Australia ১৯৭৯ - ৮০ UN Media Peace Prize, Gold Medal, Australia ১৯৮০ - ৮১ TV Times Readers' Award (১৯৭৯) The George Foster Peabody Award, USA (১৯৯১) American Television Academy Award ('এমি পুরস্কার') (১৯৯১) ব্রিটিশ একাডেমি অফ ফিল্ম অ্যান্ড টেলিভিশন আর্টস (BAFTA) – The Richard Dimbleby Award (১৯৯১) Reporters Sans Frontiers Award, France (১৯৯০) International de Television Geneve Award (১৯৯৫) The Monismanien Prize (Sweden) ২০০১ The Sophie Prize for Human Rights (Norway) ২০০৩ EMMA Media Personality of the Year ২০০৩ Royal Television Society: ব্রিটেনের সেরা ডকুমেন্টারি (২০০৪-৫) জনপিলজার.কম - অফিশিয়াল ওয়েবসাইট অস্ট্রেলীয় বিবিসিকে দেয়া পিলজারের সাক্ষাৎকার The Real First Casualty of War -এর সংক্ষিপ্ত সংস্করণ দ্য গার্ডিয়ান পত্রিকায় পিলজারের ব্লগ
ডোরেমনের ভারতীয় সংস্করণ

ডোরেমন হচ্ছে একটি জাপানি অ্যানিমে সিরিজ যা, বিশ্বব্যাপী জনপ্রিয়। ভারতে সর্বপ্রথম ২০০৫ সালে ডোরেমন সম্প্রচার করা হয়। ভারতের 'নিকিলোডিয়ান কিড'স চয়েস অ্যাওয়ার্ড ইন্ডিয়া' এর ২০১৩ এবং ২০১৫ এর আসরে 'বেস্ট শো ফর কিডস' বিভাগটি জিতে নেয়। একই পুরস্কারের জন্য ২০১৪ , ২০১৬, ২০১৭, ২০১৮, ২০১৯ এর আসরে এটি মনোনীত হয়। বর্তমানে ভারতের ডিজনি চ্যানেল এর সম্প্রচার করছে। ভারতে সর্বপ্রথম ডোরেমনের ১৯৭৯ এর অ্যানিমের সম্প্রচার শুরু হয়। ১৩ ফেব্রুয়ারি ২০০৫ সালে হাঙ্গামা টিভির মাধ্যমে ভারতে ডোরেমনের যাত্রা শুরু হয়। পরবর্তীতে ১৯ নভেম্বর ২০১০ থেকে ডিজনি চ্যানেল ডোরেমন সম্প্রচার শুরু করে। তারা ১৯৭৯ এর অ্যানিমের সেইসব পর্ব প্রচার করে যা, হাঙ্গামা টিভি পূর্বে প্রচার করেছে। ২০১৩ সালের অক্টোবরে হাঙ্গামা টিভি ও একই বছরের নভেম্বরে ডিজনি চ্যানেল ইন্ডিয়া ডোরেমন ২০০৫ এর অ্যানিমে নিউ ডোরেমন নামে সম্প্রচার শুরু করে। পরবর্তীতে ১৯৭৯ এর অ্যানিমের পর্বগুলো ক্লাসিক ডোরেমন নামক সিরিজের মাধ্যমে জানুয়ারি ২০১৭ সালে ডিজনি চ্যানেল ইন্ডিয়াতে পুনরায় যাত্রা শুরু করে। যাইহোক, ১ জানুয়ারি ২০১৮ থেকে হাঙ্গামা টিভি ডোরেমনের সকল পর্ব সম্প্রচার করা বন্ধ করে। বর্তমানে ভারতে শুধুমাত্র ডিজনি চ্যানেল ইন্ডিয়ার মাধ্যমে ডোরেমন ১৯৭৯ ও ২০০৫ এর অ্যানিমে সম্প্রচারিত হচ্ছে। ২০১০ সাল থেকে এ পর্যন্ত মোট ৩১ টি ডোরেমনের চলচ্চিত্র মুক্তি পায় । এগুলো সবই টেলিভিশনে প্রচারিত হয় । এর মাঝে ২টি চলচ্চিত্র থিয়েটারে মুক্তি দেয়া হয়।একটি নাটকীয় মুক্তি পাওয়া প্রথম চলচ্চিত্র ডোরেমন ইন নোবিতা অ্যান্ড দ্য স্টীল ট্রুপস- দ্য নিউ এইজ ৬ অক্টোবর ২০১১ যা ভারতীয় থিয়েটারে ব্যাপক হিট ছিল। দ্বিতীয় চলচ্চিত্র ডোরেমন দ্য মুভি নোবিতা অর জাদুই তাপু ২৪ মে ২০১৩ ছিল। ডোরেমন চলচ্চিত্রের তালিকা যা ভারতে মুক্তি পেয়েছে নিচে নিচে দেওয়া হল. ভারতে এই চলচ্চিত্রগুলো পরিবেশন করে ডিজনি ইউটিভি । ভারতে মুক্তি প্রাপ্ত ডোরেমনের চলচ্চিত্রগুলোর তালিকা নিম্নোক্ত: ডোরেমন চলচ্চিত্রের তালিকা "Reason Behind The Cuteness Of Doraemon, Chhota Bheem and Powerpuff Girls!"। Dailyhunt। জুন ১৬, ২০১৭।  "Doraemon: An Excellent Partner"। PressReader। ২৮ অক্টোবর ২০১৮। সংগ্রহের তারিখ ২৭ জানুয়ারি ২০১৯।  "Doraemon celebrates first birthday on Hungama TV on 3 September"। Indian Television Dot Com। ৩ সেপ্টেম্বর ২০০৫।  "Hungama TV to premiere first Doraemon movie"। Indian Television Dot Com। ডিসেম্বর ৪, ২০১০।  "Disney Channel to Bring an Adventurous, Fun-filled Weekend with the Premiere of Doraemon in Nobita?s South Seas Adventure"। Indian Television Dot Com। জুন ২, ২০১১। জানুয়ারি ১১, ২০২০ তারিখে মূল থেকে আর্কাইভ করা। সংগ্রহের তারিখ মার্চ ২৫, ২০২০।  "Disney channel's Doraemon movie delivers best ratings ever witnessed in kids' genre"। Indian Television Dot Com। ডিসেম্বর ৮, ২০১১। মার্চ ২৬, ২০২০ তারিখে মূল থেকে আর্কাইভ করা। সংগ্রহের তারিখ মার্চ ২৫, ২০২০।  "Doraemon The Movie | Nobita Aur Jadooi Tapu | Official Trailer" – www.youtube.com-এর মাধ্যমে।  দাপ্তরিক ওয়েবসাইট
বাক্‌লাভা

বাক্‌লাভা বা বাক্‌লাওয়া (আরবি: بقلاوة ;ফার্সি باقلوا) শব্দটির আক্ষরিক অর্থ লেগিউম তথা শিম জাতীয় বিচি, তবে শব্দটি দ্বারা মধ্যপ্রাচ্য, দক্ষিণ এশিয়া এবং বলকান অঞ্চলে বহুল প্রচলিত এক প্রকারের মিষ্টি ভাজা খাবারকে বোঝানো হয়। বাদাম কুঁচির সাথে স্তরে স্তরে ফিলো নামক ক্ষির এবং তার সাথে মিষ্টি করার জন্য চিনির শিরা বা মধু দিয়ে এটি প্রস্তুত করা হয়।
বৈষ্ণবী মহন্ত

বৈষ্ণবী মহন্ত হলেন একজন ভারতীয় চলচ্চিত্র ও টেলিভিশন অভিনেত্রী, যিনি মুকেশ খান্নার টেলিভিশন ধাবারাহিক শক্তিমান-এ গীতা বিশ্বাসের চরিত্রে অভিনয় করার জন্য অধিক পরিচিতি লাভ করেছেন; এই ধারাবাহিকটি দূরদর্শন প্রচারিত হতো। তিনি বম্বাই কা বাবু (যেখানে তিনি সাইফ আলি খানের বিপরীতে অভিনয় করেছেন), লাডলা এবং বরসাত কি রাত (১৯৯৮)-এর মতো বলিউড চলচ্চিত্রে অভিনয় করেছেন। তিনি মিলে জব হাম তুম-এ শিল্পা শর্মা, জি টিভিতে প্রচারিত জনপ্রিয় টেলিভিশন ধারাবাহিক স্বপ্নে সুহানে লড়কপন কে-এ শাইল এবং টশন-এ-ইশক নামক টেলিভিশন ধারাবাহিকে লীলা তানেজা চরিত্রে অভিনয়ের মাধ্যমে অধিক পরিচিত লাভ করেছেন। বৈষ্ণবী মহন্ত ১৯৭৪ সালের ৯ই সেপ্টেম্বর তারিখে ভারতের মহারাষ্ট্রের মুম্বইয়ে জন্মগ্রহণ করেছেন। তাঁর বাবা একজন বৈষ্ণব হিন্দু (যে কারণে তিনি বৈষ্ণবী পর্দার নামটি গ্রহণ করেছেন) এবং তাঁর মা খ্রিস্টান ছিলেন। হিন্দু হিসাবে তাঁর শৈশব অতিবাহিত করা বৈষ্ণবী মহন্ত নব্বইয়ের দশকের গোড়ার দিকে খ্রিস্টধর্মে রূপান্তরিত হয়েছিলেন। তিনি বর্তমানে একজন নতুন জন্মগ্রহণকারী খ্রিস্টান বিশ্বাসী, যিনি ধর্ম নয় বরং ঈশ্বরের সাথে সম্পর্কে বেশি বিশ্বাসী। ছোটবেলায় তিনি হায়দ্রাবাদে চলে আসেন; যেখানে তিনি বিজ্ঞানী হওয়ার সিদ্ধান্ত নিয়েছিলেন। যাহোক, মুম্বইয়ে ছুটি কাটানোর সময়, তিনি র‌্যামসে ব্রাদার্সের ভৌতিক চলচ্চিত্র ভিরানাতে অভিনয় করার সুযোগ পেয়েছিলেন এবং অভিনয়কে তাঁর পেশা হিসাবে অনুসরণ করার সিদ্ধান্ত নিয়েছিলেন। পরবর্তীকালে তিনি বরসাত কি রাত, লাডলা, ময়দান-এ-জঙ্গ, বম্বাই কা বাবু, দানবীর এবং ওরু মুথাম মণিমুথাম (অভিনেতা মুকেশের সাথে ১৯৯৭ সালে মুক্তিপ্রাপ্ত মালয়ালম চলচ্চিত্র)-এর মতো চলচ্চিত্রে অভিনয় করেছেন। ১৯৯৯ থেকে ২০০৫ সাল পর্যন্ত তিনি দূরদর্শনে প্রচারিত সুপারহিরো বিষয়ক টেলিভিশন ধারাবাহিক শক্তিমান-এ কেন্দ্রীয় নারী চরিত্র, গীতা বিশ্বাসের চরিত্রে অভিনয় করেছিলেন। এই অনুষ্ঠানের পাশাপাশি তাঁর চরিত্রটি বেশ প্রশংসা পেয়েছিল এবং এটি তাঁর যুগান্তকারী চরিত্র হিসাবে বিবেচিত হয়ে থাকে। যখন তাঁর সাংবাদিক চরিত্র গীতা বিশ্বাসকে এই ধারাবাহিক থেকে অপসারণ করা হয়েছিল, তখন ভক্তরা প্রযোজকদের বিরুদ্ধে গিয়ে তাকে ফিরিয়ে আনতে অনেক বিক্ষোভ করেছিল। ২০০০ সালে, তিনি সাহারা টিভিতে প্রচারিত কৌতুক বিষয়ক টেলিভিশন ধারাবাহিক রাজু রাজা রাজাসাব এ এক সাহসী পুলিশ অফিসার এসিপি রত্নার চরিত্রে অভিনয় করেছিলেন। এছাড়াও তিনি বেশ কয়েকটি টলিউড চলচ্চিত্রের কেন্দ্রীয় চরিত্রে অভিনয় করেছিলেন। "'Shaktimaan' Cast: List Of Actors And The Characters They Play"। republicworld.com।  An Interview with Vaishnavi Mahant. 12 October 2001. www.indiantelevision.com Accessed 1 February 2011. ইন্টারনেট মুভি ডেটাবেজে Vaishnavi Mahant (ইংরেজি) Vaishnavi Mahant on Instagram
পেপটিক আলসার

পেপ্‌টিক আলসার হল মানবদেহের পাচনতন্ত্রের অম্ল পরিবেশযুক্ত (অর্থাৎ পাকস্থলী ও ক্ষুদ্রান্ত্রের ডুওডেনাম) অংশের ক্ষতজনিত একটি রোগ। বিভিন্ন কারণে পেপটিক আলসার হতে পারে, যেমন, পাশ্চাত্যের জনগণের অধিকাংশ পেপ্‌টিক আলসার হেলিকোব্যাক্টার পাইলোরি নামক কুন্ডলী আকৃতির এক প্রকারের ব্যাকটেরিয়া এর কারণে শুরু হয়ে থাকে। এই ব্যাকটেরিয়াটি পাকস্থলীর অম্লীয় পরিবেশে বিস্তার লাভ করে। তবে ভারতীয় উপমহাদেশের অধিকাংশ মানুষের পাকস্থলীতে এই ব্যাক্টেরিয়াটির শান্তিপূর্ণ (আলসার-হীন) সহাবস্থান দেখা যায়। এস্‌পিরিনও অন্যান্য NSAID জাতীয় ঔষধ ও অনেক সময় আলসারের সূচনা করে। প্রচলিত একটি ভ্রান্ত ধারণা হল যে, এই ক্ষত রোগটি সর্বদা পাকস্থলীতে শুরু হয়, প্রকৃতপক্ষে অধিকাংশ ক্ষত ডুওডেনাম (তথা ক্ষুদ্রান্ত্রের প্রথম অংশ) এ হয়ে থাকে। পাকস্থলীর আলসারেরও প্রায় ৪% হয়ে থাকে ম্যালিগন্যান্ট টিউমার এর কারণে। পেপটিক আলসার রোগে সাধারণত পেটের ঠিক মাঝ বরাবর, নাভির একটু উপরে একঘেয়ে ব্যাথা অনুভব হয়। খালি পেটে বা অতিরিক্ত তেল জাতীয় খাবার খেলে ব্যাথা বাড়ে। আলসার মারাত্মক হলে বমি হতে পারে। এন্ডোস্কোপি বা বেরিয়াম এক্স-রের মাধ্যমে এ রোগ নির্ণয় করা যায়। পেপটিক আলসার রোগের ধরন গ্যাস্ট্রিক আলসার গ্রহণীসংক্রান্ত আলসার উদ্ধৃতি ত্রুটি: <ref> ট্যাগ বৈধ নয়; Na2011 নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; Mil2011 নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; St2002 নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; Wang2011 নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; GBD2015Pre নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; GBD2015De নামের সূত্রটির জন্য কোন লেখা প্রদান করা হয়নি
ম্যারি শেলি

ম্যারি উল্‌স্টোনক্রফট শেলি (ইংরেজি: Mary Wollstonecraft Shelley) (৩০শে আগস্ট , ১৭৯৭- ১লা ফেব্রুয়ারি, ১৮৫১) উনিশ শতকের ইংরেজ সাহিত্যিক। তিনি একাধারে একজন ঔপন্যাসিক, ছোটগল্পকার, নাট্যকার, প্রাবন্ধিক, জীবনীকার এবং ভ্রমণকাহিনী লেখিকা। তিনি রোমান্টিক এবং গথিক ধারার উপন্যাস রচনায় খ্যাতি অর্জন করেন। তিনি বিখ্যাত উপন্যাস ফ্রাংকেনস্টাইন-এর (১৮১৮) রচয়িতা। তার পিতা ছিলেন প্রখ্যাত রাজনৈতিক দার্শনিক উইলিয়াম গডউইন, এবং তার মাতা ছিলেন দার্শনিক ও নারীবাদী ম্যারি উল্‌স্টোনক্রফট। তিনি ছিলেন আরেক বিখ্যাত ইংরেজ কবি পার্সি বিশি শেলীর স্ত্রী। Seymour, 458.
মানা (ব্যান্ড)

মানা (স্পেনীয়: Maná) মেক্সিকোর এক জনপ্রিয় রক সঙ্গীতদল। দলের প্রধান গায়ক ফের ওলভেরা। কার্লোস সান্তানা-র সুপার্‌ন্যাচারাল এলবামে তারা সান্তানা-র সাথে একটি যৌথ প্রযোজনা করে আন্তর্জাতিক শ্রোতাদের কাছে পরিচিতি পান। গানটির নাম কোরাসোন এস্পিনাদো। Marisa Brown। "Maná | Biography"। অলমিউজিক। সংগ্রহের তারিখ ১২ এপ্রিল ২০১৮।  Cobo, L. (2006, Aug 19). Mana. Billboard - the International Newsweekly of Music, Video and Home Entertainment, 118, 25-27. "Maná." Encyclopedia of Popular Music, 4th ed. Ed. Colin Larkin. Oxford Music Online. Oxford University Press. Web. 16 Feb. 2016. উইকিমিডিয়া কমন্সে মানা (ব্যান্ড) সংক্রান্ত মিডিয়া রয়েছে। মানা'র প্রাতিষ্ঠানিক ওয়েবসাইট (স্পেনীয়) ড্রামা ই লুসে মানা'র প্রাতিষ্ঠানিক ওয়েবসাইট মানা'র সেলভা নেগ্রা ফাউন্ডেশন প্রাতিষ্ঠানিক ওয়েবসাইট ওয়ার্নার মিউজিক মেক্সিকো'র প্রাতিষ্ঠানিক ওয়েবসাইট (স্পেনীয়) মিউজিক ইয়াহু.কমে মানা ওয়েব্যাক মেশিনে আর্কাইভকৃত ২৭ অক্টোবর ২০১১ তারিখে অলমিউজিকে মানা মানা'র প্রাতিষ্ঠানিক ফেসবুক মানা'র প্রাতিষ্ঠানিক টুইটার
সেজারিয়া এভোরা

সেজারিয়া এভোরা (Cesaria Evora) কেপ ভার্দে দ্বীপপুঞ্জের এক খ্যাতিমান সঙ্গীত শিল্পী। তিনি পর্তুগিজ ভাষায় গান গেয়ে থাকেন।
অ্যালবার্ট এক্কা

ল্যান্স নায়েক অ্যালবার্ট এক্কা, পিভিসি (২৭ ডিসেম্বর ১৯৪২ - ৩ ডিসেম্বর ১৯৭১) ভারতীয় সেনাবাহিনীর একজন সৈনিক ছিলেন। তিনি একাত্তরের ভারত-পাকিস্তান যুদ্ধের সময় হিলির যুদ্ধে কর্মে শহীদ হয়েছিলেন। তিনি মরণোত্তর হয়ে শত্রুর মুখোমুখি বীরত্বের জন্য ভারতের সর্বোচ্চ বীরত্বের পুরস্কার পরমবীর চক্র দ্বারা ভূষিত হয়েছিলেন। অ্যালবার্ট এক্কা ১৯৪২ সালের ২৭ ডিসেম্বর বিহারের রাঁচির জারি গ্রামে জন্মগ্রহণ করেন। তার বাবা-মা ছিলেন জুলিয়াস এক্কা এবং মরিয়ম এক্কা। এক্কার পরিবার আদিবাসী উপজাতির অন্তর্ভুক্ত ছিল । আদিবাসীদের মধ্যে শিকার একটি সাধারণ খেলা ছিল, এবং এক্কা শৈশব থেকেই এটিতে আগ্রহী ছিলেন। জঙ্গলে শিকারের অভিজ্ঞতা নিয়ে, স্থল ও চলাফেরার দক্ষতার সাথে তিনি আরও ভাল সৈনিক হতে সক্ষম হয়েছিলেন। তাঁর বেড়ে ওঠার সাথে সাথে এক্কা সেনাবাহিনীর জন্য আগ্রহ বৃদ্ধি করেন এবং ১৯৬২ সালের ডিসেম্বর বিহার রেজিমেন্টে ভর্তি হন। ১৯৬৮ সালের জানুয়ারিতে ব্রিগেড অফ গার্ডস এর ১৪ তম ব্যাটালিয়ন উত্থাপিত হওয়ার পরে, এক্কাকে সেই ইউনিটে স্থানান্তর করা হয়েছিল। উত্তর-পূর্ব থাকাকালীন তিনি বিরোধী অভিযানে পদক্ষেপ নিতে দেখেছিলেন। ভারত-পাকিস্তান ১৯৭১ এর যুদ্ধের সময়, এক্কা উন্নীত হয়েছে ল্যান্স নায়ক পদে। যুদ্ধ শুরু হওয়ার সাথে সাথে ১৪ জন গার্ড চতুর্থ কর্পস সংযুক্ত ছিল গঙ্গাসাগর দখল, ৬ কিলোমিটার (৩.৭ মা) অবস্থিত ৬ কিলোমিটার (৩.৭ মা) ব্রাহ্মণবাড়িয়া জেলার দক্ষিণ আখাউড়ায়, চতুর্থ কর্পস এর অগ্রগতির জন্য অত্যন্ত গুরুত্বপূর্ণ ছিল এবং এর জন্য ১৪ টি গার্ডকে দায়িত্ব দেওয়া হয়েছিল। অভিযান শুরুর সাথে সাথে ইউনিটটি গঙ্গাসাগরের দক্ষিণে প্রায় ৪ কিলোমিটার (২.৫ মা) আখাউড়া রেলস্টেশন থেকে, এবং এর সুরক্ষা গঠন করে। রেলস্টেশনের চারপাশের উঁচু স্থলটি ছিল তাদের প্রধান প্রতিরক্ষা, তারপরে অ্যান্টি-ট্যাঙ্ক এবং কর্মী বিরোধী মাইনগুলি। একটি টহল চলাকালীন, পাকিস্তানি সৈন্যদের রেলপথ ধরে চলাচল করতে দেখা গিয়েছিল। শীঘ্রই ব্যাটালিয়নের দুটি সংস্থা ট্র্যাকের সাথে শত্রু অবস্থানগুলিতে আক্রমণ করেছিল। ল্যান্স-নায়েক অ্যালবার্ট এক্কাকে মরণোত্তরভাবে ভারতের সর্বোচ্চ যুদ্ধকালীন বীরত্ব পুরস্কার, পরমবীর চক্র প্রদান করা হয়েছিল । ২০০০ সালে, পঞ্চাশতম প্রজাতন্ত্র দিবস উপলক্ষে , ভারত সরকার তাঁর স্মরণে একটি ডাকটিকিট জারি করেছিলেন। ঝাড়খণ্ডের পুত্র ফিরাইলাল স্টোরের সামনে বড় ছেদটির নাম অ্যালবার্ট এক্কা চৌক নামকরণ করে সম্মানিত করা হয়েছিল, এতে তাঁর প্রতিমাও রয়েছে। গুমলায় একটি ব্লক (জেলা মহকুমা )ও তার নামে তৈরি করা হয়েছে। সূত্র বলছে যে সরকার তার পরিবারের যত্ন নিতে ব্যর্থ হয়েছে এবং তারা সুস্থ অবস্থায় নেই। চূড়ান্ত দুর্নীতির কারণে তাঁর জন্মদিন এবং শহীদ দিবসে কেবল কথাই বলা হচ্ছে, তবে কেউ পরিবারের যত্ন নিচ্ছে না। Stories of Heroism: PVC & MVC Winners, ১৯৯৫  Param Vir: Our Heroes in Battle, ২০০৩  "Golden Jubilee Celebrations : 14 Guards"। Sainik Samachar। Ministry of Defence, Government of India। ফেব্রুয়ারি ২০১৮। সংগ্রহের তারিখ ২৪ মে ২০১৮।  Reddy, Kittu (2007), Bravest of the Brave: Heroes of the Indian Army, New Delhi: Prabhat Prakashan, ISBN 978-81-8710-000-3 Rawat, Rachna Bisht (2014), The Brave: Param Vir Chakra Stories, Penguin Books India Private Limited, ISBN 978-01-4342-235-8
উঠান

উঠান একটি বাড়ি, ভবন বা দালানের সংলগ্ন জায়গা, প্রাঙ্গণ, আঙিনা। এটি ঘিরা বা খোলা হতে পারে। ক্ষেত্র বিশেষে ভবনের ধরন ও বিশেষ ব্যবহারের উপর নির্ভর করে বেশ কিছু উদ্ভূত শব্দ। যেমন: চত্বর, কবরস্থান, সমাধিক্ষেত্র, ইটখোলা, রেলইয়ার্ড, আস্তাকুঁড়ে এবং আস্তাবল ইত্যাদি। "Yard", Random House Dictionary Hurst, Roy; Macka, Bruce। "Beef cattle yards for less than 100 head"। NSW Department of Primary Industries, State of New South Wales। ২৯ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৫ মার্চ ২০২০।